35 propostes, del centenar presentades per la ciutadania, passen a una segona ronda de votacions
20 novembre 2020

## 35 propostes, del centenar presentades per la ciutadania, passen a una segona ronda de votacions20 novembre 2020Última actualització: 14 juliol 2025

![](../gestion/img/07bc13e1862899129b3a5a1a6a449694880f8ea87c0bc15ea4d988f2681d6b55.jpg)  
  

35 propostes, de les més de 100 presentades per la ciutadania de Gandia, passaran a una segona ronda de votacions entre el 23 i el 29 de novembre a través de la web participagandia.org. Així ho han anunciat aquest matí els **regidors delegats** **de** **Polítiques amb la Ciutadania i Govern Interior i Coordinació Administrativa, Nahuel González i José Manuel Prieto**, respectivament, acompanyats del **director general del departament de Participació Ciutadana, Joanjo Giner.**

Les propostes seleccionades han estat valorades pels tècnics municipals per a determinar que complien les condicions per a passar a la següent fase de votació.

Les 35 propostes resultats estan referides a barris i àmbits molt diversos, com ara el medi ambient, urbanisme, cultura, mobilitat, patrimoni, promoció econòmica, esports...

_«__S’hi podran votar 3 propostes per persona, introduint el DNI i la data de naixement. Sabem que estem passant per temps difícils, però la ciutadania ha de ser protagonista i tornar a participar per a continuar transformant Gandia»_, ha explicat Giner.

I del **9 al 23 de desembre, tindrà lloc la votació** **final**, que, de moment, es farà on-line per raons de seguretat. Constarà de les 11 propostes dels barris, una per districte, i de les 11 seleccionades en aquesta votació filtre que s’inicia dilluns. S’hi aplicarà una discriminació positiva per als barris de menys població o circumstàncies particulars que els situaven en desavantatge en altres processos anteriors, com ara Marxuquera, Santa Anna i Benipeixcar. Així, almenys 2 dels guanyadors hauran de ser d’aquests districtes. Al final del procés participatiu eixiran 6 propostes guanyadores. Per a dur-les a terme, es destinaran 300.000 euros.

_«__Gandia torna a votar i per al Govern del Serpis és una alegria saber que els Pressupostos Participatius estan consolidats a la nostra ciutat i que estan executant-se les propostes que faltaven de l’any anterior»,_ ha expressat González.

Precisament, Prieto ha informat que a hores d’ara estem en la fase final d’execució dels projectes guanyadors dels Pressupostos Participatius de 2020. _«L’últim, el de la Biblioteca de Beniopa, que està tancada aquests dies fins que es completen les obres de millora en el recinte. Esperem que amb les correccions introduïdes enguany per tal d’agilitzar la licitació dels projectes tinguem més marge d’actuació una vegada finalitzat el procés i per això el departament de Participació ha casat el calendari. Confiem en la participació del veïnat i les associacions»._

  

  

[Twittear](https://twitter.com/share)